

**Қазақстан Республикасының Үкіметі жанындағы Машина жасау саласын дамыту жөнінде комиссия құру туралы**

***Күшін жойған***

Қазақстан Республикасы Үкіметінің 2008 жылғы 18 маусымдағы N 596 Қаулысы. Күші жойылды - Қазақстан Республикасы Үкіметінің 2010 жылғы 20 мамырдағы № 453 Қаулысымен

      Ескерту. Күші жойылды - ҚР Үкіметінің 2010.05.20 № 453 Қаулысымен.

      Машина жасау саласын дамыту мақсатында Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасының Үкіметі жанындағы Машина жасау саласын дамыту жөніндегі комиссия (бұдан әрі - Комиссия) осы қаулыға қосымшаға сәйкес құрамда құрылсын.

      2. Қоса беріліп отырған Комиссия туралы ереже бекітілсін.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі                                    К. Мәсімов*

Қазақстан Республикасы   
Үкіметінің        
2008 жылғы 18 маусымдағы   
N 596 қаулысына     
қосымша

       Ескерту. Қосымшаға өзгерту енгізілді - ҚР Үкіметінің 2009.07.20. N 1101 Қаулысымен.

**Қазақстан Республикасының Үкіметі жанындағы Машина**   
**жасау саласын дамыту жөніндегі комиссияның құрамы**

Шөкеев                      - Қазақстан Республикасы Премьер-   
Өмірзақ Естайұлы              Министрінің орынбасары, төраға

Қосынов                     - Қазақстан Республикасының Индустрия   
Алмас Олжабайұлы              және сауда вице-министрі, төрағаның   
                              орынбасары

Дәрібаев                    - Қазақстан Республикасы Индустрия   
Мұрат Аманкелдіұлы            және сауда министрлігі Өнеркәсіп   
                              комитетінің төрағасы, хатшы

Пішембаев                   - Қазақстан Республикасының Парламенті   
Мейрам Құдайбергенұлы         Мәжілісінің депутаты (келісім бойынша)

Баталов                     - Қазақстан Республикасы Энергетика   
Асқар Болатұлы                және минералдық ресурстар   
                              министрлігінің жауапты хатшысы

Оразаев                     - Қазақстан Республикасының Ауыл   
Марат Әбілахатұлы             шаруашылығы вице-министрі

Дәленов                     - Қазақстан Республикасының Қаржы   
Руслан Ерболатұлы             вице-министрі

Кармазина                   - Қазақстан Республикасының Экономика   
Лена Мағауияқызы              және бюджеттік жоспарлау вице-министрі

Қасымбек                    - Қазақстан Республикасының Көлік және   
Жеңіс Махмұдұлы               коммуникация вице-министрі

Қуанғанов                   - Қазақстан Республикасының Білім және   
Фархад Шаймұратұлы            ғылым вице-министрі

Мақажанов                   - Қазақстан Республикасы Жер ресурстарын   
Нығмеджан Қойшыбайұлы         басқару агенттігі төрағасының   
                              орынбасары

Перуашев                    - "Атамекен" Одағы" Қазақстанның ұлттық   
Азат Тұрлыбекұлы              экономикалық палатасы заңды тұлғалар   
                              бірлестігінің төрағасы (келісім   
                              бойынша)

Ізбасханов                  - "Қазақстан инжиниринг" ұлттық   
Қылышбек Сатылғанұлы          компаниясы" акционерлік қоғамының   
                              вице-президенті - басқарма төрағасының   
                              орынбасары (келісім бойынша)

Есқалиев                    - "Қазақстанның Даму Банкі" акционерлік   
Ғали Нәжімеденұлы             қоғамының вице-президенті (келісім   
                              бойынша)

Мусина                      - "ҚазАгро" ұлттық басқарушы холдингі"   
Лилия Сәкенқызы               акционерлік қоғамының басқарма   
                              төрағасының орынбасары (келісім   
                              бойынша)

Қизатов                     - "Қазақстан темір жолы" ұлттық   
Ермек Әнуәрбекұлы             компаниясы" акционерлік қоғамының   
                              вице-президенті (келісім бойынша)

Беклемишев                  - "Белкамит" бірлескен кәсіпорны"   
Павел Иннокентьевич           акционерлік қоғамының президенті   
                              (келісім бойынша)

Мәндиев                     - "Азия Авто" акционерлік қоғамының   
Ержан Оразбекұлы              президенті (келісім бойынша)

Ким                         - "Қазақстан машина жасаушылар одағы"   
Виктор Владимирович           Заңды тұлғалары бірлестігінің басқарма   
                              төрағасының орынбасары (келісім   
                              бойынша)

Әбдіреев                    - "Инжиниринг және технологиялар   
Батырбек Сейтенұлы            трансферті орталығы" акционерлік   
                              қоғамы Технологиялар трансферті   
                              департаментінің директоры (келісім   
                              бойынша)

Әкеев                       - "Петропавл ауыр машина жасау зауыты"   
Альберт Айтқожаұлы            акционерлік қоғамының бас директоры   
                              (келісім бойынша)

Ахметжанов                  - "Шығыс Қазақстан машина жасау зауыты"   
Әліби Хәкімұлы                акционерлік қоғамының директорлар   
                              кеңесінің төрағасы (келісім бойынша)

Едігенов                    - "Алматы ауыр машина жасау зауыты"   
Жетпісбай Кәрібайұлы          акционерлік қоғамының бас директоры   
                              (келісім бойынша)

Қазақстан Республикасы   
Үкіметінің        
2008 жылғы 18 маусымдағы   
N 596 қаулысымен     
бекітілген

**Қазақстан Республикасының Үкіметі жанындағы Машина**   
**жасау саласын дамыту жөнінде комиссия туралы**   
**ереже 1. Жалпы ережелер**

      1. Қазақстан Республикасының Үкіметі жанындағы Машина жасау саласын дамыту жөніндегі комиссия (бұдан әрі - Комиссия) Қазақстан Республикасының Үкіметі жанындағы консультативтік-кеңесші орган болып табылады.

      2. Комиссия өз қызметінде Қазақстан Республикасының Конституциясы мен заңдарын , Қазақстан Республикасының Президенті мен Үкіметінің актілерін және өзге де нормативтік құқықтық актілерді , Қазақстан Республикасының халықаралық шарттарын, сондай-ақ осы Ережені басшылыққа алады.

**2. Комиссияның негізгі міндеттері**

      3. Комиссияның негізгі міндеттері:

      1) қажеттіліктер мен ішкі және сыртқы нарықтарда өнімге сұраныстың даму перспективаларын ескере отырып, машина жасау саласын дамытудың перспективалы бағыттарын белгілеу;

      2) машина жасау кәсіпорындарының ішкі және сыртқы өндірістік кооперациясын ынталандыру және дамыту;

      3) машина жасау саласы үшін жоғары, бастапқы және орта техникалық және кәсіби білімі бар білікті кадрлар даярлау және оларды салаға тарту;

      4) машина жасау саласындағы ғылыми-техникалық әзірлемелерді коммерцияландыруда инновациялық, ақпараттық қызметтерді көрсетуді қамтамасыз ететін машина жасау саласындағы қазіргі заманғы инновациялық инфрақұрылымды қалыптастыру және дамыту жөніндегі ұсыныстарды әзірлеу болып табылады.

**3. Комиссияның құқықтары**

      4. Комиссия өз құзыреті шегінде өзіне жүктелген міндеттерді жүзеге асыру үшін:

      1) орталық атқарушы және басқа да мемлекеттік органдармен және ұйымдармен өзара іс-қимыл жасауға;

      2) Комиссияның құзыретіне кіретін мәселелер бойынша мемлекеттік органдар мен ұйымдардың өкілдерін, сондай-ақ жеке тұлғаларды Комиссияның отырысына шақыруға және тыңдауға;

      3) заңнамада белгіленген тәртіппен мемлекеттік және басқа да ұйымдардан, сондай-ақ жеке тұлғалардан Комиссияның міндеттерін іске асыру үшін қажетті материалдарды сұратуға және алуға;

      4) машина жасау саласының мәселелерін реттейтін Қазақстан Республикасының заңнамасын және нормативтік-құқықтық актілерді жетілдіру жөніндегі ұсыныстарды Қазақстан Республикасының Үкіметіне белгіленген тәртіппен енгізуге құқылы.

**4. Комиссия қызметін ұйымдастыру**

      5. Комиссияны төраға - Қазақстан Республикасы Премьер-Министрінің орынбасары басқарады. Комиссия төрағасы оның қызметіне басшылық жасайды, отырыстарына төрағалық етеді, жұмысын жоспарлайды, шешімдердің іске асырылуын жалпы бақылауды жүзеге асырады және Комиссияның жүзеге асыратын қызметі үшін және Комиссия дайындайтын шешімдер үшін дербес жауап береді. Төраға болмаған кезде, оның функцияларын төрағаның орынбасары орындайды.

      6. Қазақстан Республикасы Индустрия және сауда министрлігі Комиссияның жұмыс органы болып табылады.

      7. Комиссия отырыстарының күн тәртібі жөніндегі ұсыныстарды, қажетті құжаттарды, материалдарды дайындауды және отырыстардың хаттамаларын ресімдеуді Комиссияның хатшысы жүзеге асырады.   
      Хатшы комиссия мүшесі болып табылмайды.

      8. Комиссияның хатшысы отырысқа дейін үш күннен кешіктірмей Комиссия мүшелеріне барлық қажетті құжаттарды жібереді.

      9. Комиссияның отырысы қажеттілігіне қарай өткізіледі. Комиссияның отырысы Комиссия мүшелерінің жалпы санының кемінде үштен екісі қатысқан кезде заңды деп есептеледі.

      10. Комиссияның шешімі ашық дауыс беру арқылы қабылданады және егер оған Комиссия мүшелерінің жалпы санының көпшілік даусы берілсе, қабылданды деп есептеледі. Дауыстар тең болған жағдайда, төраға дауыс берген шешім қабылданды деп есептеледі.   
      Комиссия мүшелерінің ерекше пікір білдіруге құқығы бар, ол білдірілген жағдайда, жазбаша түрде баяндалуы және Комиссия хаттамасына қоса берілуі тиіс.

      11. Комиссия отырыстарының өткізілу нәтижелері бойынша оның барлық мүшелері қол қоятын хаттама жасалады.   
      Жұмыс органы Комиссия отырысының хаттамасын Қазақстан Республикасының Үкіметіне жібереді.

      12. Комиссия өзінің қызметін Қазақстан Республикасы Үкіметінің шешімі негізінде тоқтатады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК